
– Fremmedspråk 10. trinn, nivå I
Les læreplanen for fremmedspråk
Fagets relevans og sentrale verdier 
Underveisvurdering
Underveisvurderingen skal bidra til å fremme læring og til å utvikle kompetanse i faget. Elevene viser og utvikler kompetanse i fremmedspråk på nivå I når de forstår og bruker språket muntlig og skriftlig i dagligdags kommunikasjon om kjente og personlige emner, med og uten hjelpemidler. De viser og utvikler også kompetanse når de får anledning til å beskrive og reflektere over språket og over samfunnet og kulturen der språket snakkes, hvis nødvendig også på norsk.
Læreren skal legge til rette for elevmedvirkning og stimulere til lærelyst gjennom å ta i bruk varierte strategier og læringsressurser for å utvikle elevenes leseferdigheter og muntlige og skriftlige ferdigheter. Elevene skal få oppleve at det å prøve seg fram alene og sammen med andre er en del av det å lære et språk. Læreren og elevene skal være i dialog om elevenes utvikling i fremmedspråk. Med utgangspunkt i kompetansen elevene viser, skal de få mulighet til å sette ord på hva de opplever at de får til, og hva de får til bedre enn tidligere. Læreren skal gi veiledning om videre læring og tilpasse opplæringen slik at elevene kan bruke veiledningen for å utvikle kompetansen sin i å forstå og gjøre seg forstått på fremmedspråket, muntlig og skriftlig.
Standpunktvurdering
Standpunktkarakteren skal være uttrykk for den samlede kompetansen eleven har i fremmedspråk ved avslutningen av opplæringen på nivå I. Læreren skal planlegge og legge til rette for at elevene får vist kompetansen sin på varierte måter som inkluderer forståelse, refleksjon og kritisk tenkning, i ulike sammenhenger. Læreren skal sette karakter i fremmedspråk nivå I basert på elevens kommunikative og interkulturelle kompetanse, der både muntlig og skriftlig forståelse og formidlingsevne tillegges like stor vekt.
Føringer for fastsetting av standpunktkarakterer (forskrift §§ 3-3, 3-15)
· Faglærer har ansvar for å sette standpunktkarakter.
· Grunnlaget for vurdering i fag er kompetansemålene i læreplanen i fag. Kompetansen skal forstås i lys av teksten Om faget i læreplanen.
· Standpunktkarakteren skal være uttrykk for den samla kompetansen eleven har ved avslutning av opplæringen.
· Eleven skal være kjent med hva det blir lagt vekt på i fastsetting av standpunktkarakter.
· Eleven skal ha fått mulighet til å vise kompetansen sin på flere og varierte måter.
· Kompetanse som eleven har vist i løpet av opplæringen, er en del av vurderingen når standpunktkarakteren skal fastsettes.
· Forutsetninger, fravær, orden og oppførsel skal ikke inngå i vurderingen. Innsats skal bare være en del av vurderingen i fag hvor det står spesifikt i læreplanen.

Kjerneelementer og kompetansemål for muntlig eksamen: 
	Kommunikasjon 
	Språk og teknologi
	Språklæring og flerspråklighet 
	Interkulturell kompetanse

	· lytte til og forstå enkel og tydelig tale om personlige og dagligdagse emner[image: ][image: ]
· delta i enkle samtaler i dagligdagse situasjoner om aktiviteter og kjente emner[image: ][image: ]
· muntlig fortelle om dagligliv og opplevelser og uttrykke meninger, også spontant[image: ][image: ]
· lese og forstå tilpassede og enklere autentiske tekster om personlige og dagligdagse emner[image: ][image: ]
· skrive enkle tekster om dagligliv og opplevelser som forteller, beskriver og informerer, med og uten hjelpemidler[image: ][image: ]
· bruke enkle språklige strukturer, regler for uttale og rettskriving og språkets offisielle alfabet eller tegn for å kommunisere på en situasjonstilpasset måte[image: ][image: ]
· bruke relevante lærings- og kommunikasjonsstrategier, digitale ressurser og erfaringer fra tidligere språklæring i læringsprosessen[image: ][image: ]
· utforske og beskrive levemåter, tradisjoner og geografi i områder der språket snakkes, og se sammenhenger med egen bakgrunn[image: ][image: ][image: ]
· utforske og beskrive kunstneriske og kulturelle uttrykk fra områder der språket snakkes, og gi uttrykk for egne opplevelser[image: ][image: ][image: ]





Kjennetegn på måloppnåelse, Fremmedspråk:

	Lav kompetanse i faget, karakter 2
	God kompetanse i faget, karakter 4
	Framifrå kompetanse i faget, karakter 6

	Eleven forstår og gjør rede for deler av innholdet i enkle, muntlige tekster.
	Eleven forstår og gjør rede for hovedinnholdet og noen detaljer i enkle, muntlige tekster.
	Eleven forstår og gjør rede for hovedinnholdet og de fleste detaljene i enkle, muntlige tekster.

	Eleven deltar i svært enkle samtaler med stort sett forståelig uttale, i noen grad tilpasset situasjonen.
	Eleven deltar i enkle samtaler med forståelig uttale, stort sett tilpasset situasjonen.
	Eleven deltar i enkle samtaler med forståelig uttale, tilpasset situasjonen.

	Eleven bruker noen få vanlige ord og grunnleggende språkstrukturer muntlig og det er stort sett mulig å forstå hva eleven mener.
	Eleven bruker noen vanlige ord og grunnleggende språkstrukturer muntlig stort sett korrekt, men eleven gjør elementære feil.
	Eleven bruker en del vanlige ord og uttrykk og grunnleggende språkstrukturer muntlig stort sett korrekt, men eleven kan gjøre elementære feil.

	Eleven forstår og gjør rede for deler av innholdet i enkle, skriftlige tekster.
	Eleven forstår og gjør rede for hovedinnholdet og noen detaljer i enkle, skriftlige tekster.
	Eleven forstår og gjør rede for hovedinnholdet og de fleste detaljene i enkle, skriftlig tekster.

	Eleven bruker noen få vanlige ord og grunnleggende språkstrukturer skriftlig og det er stort sett mulig å forstå hva eleven mener.
	Eleven bruker noen vanlige ord og grunnleggende språkstrukturer skriftlig stort sett korrekt, men eleven gjør elementære feil.
	Eleven bruker en del vanlige ord og uttrykk og grunnleggende språkstrukturer skriftlig stort sett korrekt, men eleven kan gjøre elementære feil.

	Eleven viser noe interkulturell kompetanse gjennom kjennskap til levemåter og kultur i områder der språket snakkes.
	Eleven viser interkulturell kompetanse gjennom kjennskap til og noen refleksjoner rundt levemåter og kultur i områder der språket snakkes.
	Eleven viser interkulturell kompetanse gjennom bred kjennskap til og refleksjoner rundt levemåter og kultur i områder der språket snakkes.





Kongsbergregionen fra 2026/2027	                                             Anne Liv Kaarstad Lie, USN
image2.png




image3.png
L




image4.png
L




image5.png




image6.png




image7.png
v




image1.png




image8.png




